Sardor Umrzoqov bosh vazir o‘rinbosari lavozimiga tavsiya etildi

Bosh vazir Abdulla Aripov taqdimnomasiga binoan investitsiyalar va tashqi savdo vaziri Sardor Umrzoqov nomzodi bosh vazir o‘rinbosari lavozimiga tavsiya etildi.

Deputat Rasul Kusherbayevning ma’lum qilishicha, 10-mart, seshanba kuni, Oliy Majlis Qonunchilik palatasining navbatdagi majlisi bo‘lib o‘tgan. Unda Sardor Umrzoqovni bosh vazirning taqdimiga asosan, Qonunchilik palatasi deputatlari tomonidan bosh vazirning investitsiya va tashqi iqtisodiy aloqalar masalalari bo‘yicha o‘rinbosari — investitsiya va tashqi savdo vaziri lavozimiga tayinlash haqida qaror qabul qilingan.
Shuningdek, ushbu qaror tasdiqlash uchun O‘zbekiston Prezidentiga yuborilgan.